text: Lasse Boesen afløser karantæne-ramt cheftræner på bænken
  17 december 2016 kl. 09.47
  Det bliver med sportchef Lasse Boesen på bænken, når KIF København Kolding lørdag eftermiddag møder HC Midtjylland i Herning, da KIF-cheftræner  Carlos Ortega fredag aften fik to spilledages karantæne.
  Dansk Håndbold Forbund har fredag aften besluttet og offentliggjort, at KIF Kolding Københavns cheftræner Carlos Ortega er idømt to spilledages karantæne efter tumult med  BSV-træner Peter Bredsdorff-Larsen  onsdag aften, da KIF slog de danske mestre fra Silkeborg med 28-24 onsdag aften.
  Derfor indtager sportschef Lasse Boesen bænken sammen med assistentræner Simon Jensen i Herning i eftermiddag til opgøret mod HC Midtjylland og til kampen 23. december mod Mors-Thy.
  En sejr og points mod HC Midtjylland er vigtig for KIF i kampen for at holde sig i top 8 og få adgang til slutspillet. I øjeblikket indtager KIF 7.-pladsen med 15 points med et enkelt point mere end Sønderjyske og Ribe-Esbjerg på de næste pladser.
  Sønderjyske møder lørdag kl. 18 BSV i Silkeborg, mens TM Tønder allerede kl. 15 spiller ude mod Århus Håndbold.
  KIF Kolding Københavns kamp mod HC Midtjylland går i gang kl. 16,10 og kan følges på TV 2 Sport.
  
  